Bjørneskinnslue

**Bjørneskinnslue** er en høy, mer eller mindre tønneformet militærlue som tradisjonelt har blitt framstilt av pelsverk fra bjørn. Bjørneskinnsluer ble brukt av grenaderavdelinger på 1800-tallet, men har siden 1900-tallet bare vært del av paradeuniformer, særlig for grenaderer og gardister. I Danmark er bjørneskinnsluer karakteristisk hodeplagg for både Den Kongelige Livgarde og Tivoligarden i København. Også i Sverige bruker enkelte gardister i Kungliga Livgardet slike høye uniformsluer.

## Historikk
Bjørneskinnsluer har bakgrunn i topplueformede grenadérluer med pelskant på 1700-tallet, en militærlue der hattepullen stadig ble mindre og pelsverket større. Pelsluene utviklet seg til ulike varianter, men kunne være utstyrt med synlig tøypull, justerbar hakereim, lueskygge, panneskilt i metall, flettede snorer og pompong (fjærdusk) med agraff (dekorspenne). Den historiske husarlua kalpak (kalt *Kalpak* på tysk, *kalpag* på ungarsk, *colback* på fransk og *busby* på engelsk) er en sylinderformet pelslue som likner på grenaderenes tradisjonelle bjørneskinnsluer. Kalpak ble båret til husaruniform og hadde ofte en pull som hang som en flagrende tøypose nedover kanten på pelslua.


Knoe05_11.jpg|Grenaderuniform fra Schwaben med grenaderlue i fusilierlue-fasong, det vil si som høy pelslue med skilt og poseformet pull. Soldatene har tidstypisk våpenkjole (uniformsfrakk) i form av justaucorps med oppslag og rabatter, sid vest, knebukser med høye gamasjer og hårpisk.
GericaultHorseman.jpg|Offiser i 1. rytterregiment i Napoleons keisergarde 1812 iført ungarsk husaruniform med dolman (snorbesatt jakke) og pelisse (skulderjakke), og husarlue i form av kalpak, sylinderformet pelslue som likner på grenaderenes bjørneskinnslue.
Knötel IV, 06.jpg|Grenaderuniformer fra Bayern 1814 (*Königlich Bayerisches Grenadier-Garde-Regiment*). Soldaten med tornister på ryggen har «moderne» langbukser.


## Militæravdelinger som fortsatt bruker bjørneskinnsluer

* : Det belgiske føderale politiet
** Escorte Royale Belge – Het Koninklijk Escorte (1938) 
* : Canadas forsvar (*Canadian Forces*)
** Royal 22e Régiment (1914)
** Governor General's Foot Guards (1861)
** Canadian Grenadier Guards (1764)
** The Royal Regiment of Canada (1885)
* : Den danske hæren
** Den Kongelige Livgarde (1658)
* : Den italienske hæren
** 1. grenadérregiment *[[Granatieri di Sardegna]]* («Sardinias grenaderer»)
** 8. kavaleriregiment *[[Lancieri di Montebello]]*
* : Den nederlandske hæren
** Garderegiment Grenadiers en Jagers (1829)
* : Den svenske hæren
** Kungliga Livgardet (Svea livgarde, 1521)
* : Den britiske hæren (*British Army*)
** Foot Guards' fem regimenter
*** Coldstream Guards (rød  pompong på høyre side)
*** Grenadier Guards (hvit pompong på venstre side)
*** Irish Guards (blå pompong på høyre side)
*** Scots Guards (ingen pompong)
*** Welsh Guards (hvit-grønn-hvit pompong på venstre side)
** Royal Scots Dragoon Guards (Carabiniers & Greys)
** Honourable Artillery Company

## Liknende pels- og uniformsluer
* Kalpak (kolpak, kalpag, colback, på engelsk *busby*), høy pelslue (tradisjonell husarlue)
* Grenadérlue, topplueformet uniformslue for grenaderer
* Papakhi, også kalt papacha (russisk *папа́ха*) og annet, tradisjonelle kaukasiske pelsluer («kosakkluer»)
* Karakulhatt, sentralasiatisk pelslue laget av karakul-ull
* Spodik, kashket og shtreimel, ulike varianter av høye eller breie pelsluer båret av ortodokse jøder
* Usjanka, militær skinnlue (loslue) i Russland
* Vaskebjørnlue (*coonskin cap*), amerikansk pelsjegerlue av vaskebjørnskinn
* Pelslue

## Referanser

## Eksterne lenker
*